ཉུང་ངུ་རྣམ་གསལ་སྒྲོན་མེ། ༼༡༤༽
ནི། ༢༤༡ གླང་པོ། ༢༤༢ རྟ་༢༤༣ དེ་མ་ཡིན་པའི་བཞོན་པ་དང་གསུམ། ༢༤༤
འདོ་ལེས་བཏེག་པ། ༢༤༥ མཆིལ་ལྷམ་གྱོན་པས་ཆོས་ཉན་པའོ། །འཁར་བ་སོགས་
ནི། ༢༤༦ ལག་ན་འཁར་བ་དང༌། ༢༤༧ དགྲ་སྟ་དང་དེ་མ་ཡིན་པའི་ ༢༤༨ མཚོན་
ཆ་དང༌། ༢༤༩ གོ་ཆ་ཐོགས་པས་ཆོས་ཉན་པའོ། །སྒྲུབ་པའི་སྡེ་ཚན་ནི། ༢༥༠
འགྲེང་ནས་བཤང་གཅི་འདོར་བ། ༢༥༡ ཆུ་ལ་བཤང་གཅི་དང་ལུད་པ་འདོར་བ།
༢༥༢ རྩྭ་སྔོན་གྱི་སྟེང་དུ་བཤང་གཅི་འདོར་བ། ༢༥༣ ཤིང་ལ་འདོམ་གང་ཡན་ཆད་
ལ་འཛེག་པའོ། ། ༈ གཉིས་པ་བདེ་བར་གནས་པའི་རྐྱེན་བསྟེན་པ་ལ། གོས་མཐའ་
གཉིས་སུ་མ་ལྷུང་བ། སྨན་མཐའ་གཉིས་སུ་མ་ལྷུང་བ། གནས་མལ་མཐའ་གཉིས་
སུ་མ་ལྷུང་བ་དང་གསུམ། དང་པོ་ལ། འཚོ་བའི་ཡོ་བྱད་ནི། སྣམ་སྦྱར། བླ་གོས།
མཐང་གོས། ཤམ་ཐབས། ཤམ་ཐབས་ཀྱི་གཟན། རྔུལ་གཟན། རྔུལ་གཟན་གྱི་
གཟན། གདོང་ཕྱིས། རྣག་གཟན། གཡན་པ་དགབ་པ། ལྷུང་བཟེད། གདིང་བ།
དབྱར་གྱི་གོས་རས་ཆེན། མཁོ་བའི་ཡོ་བྱད་ནི། གདན་དང་གཏུར་བུ་ལྟ་བུ། ལྷག་
པོའི་(༡༣ན)ཡོ་བྱད་ནི། སྣམ་སྦྱར་ལྷག་པོ་ལ་སོགས་པ། འཚོ་བའི་ཡོ་བྱད་ཕྲན་ཚེགས་
ནི། ཞྭ་ལྷམ་སྐ་རགས་སོགས། མཁོ་བའི་ཡོ་བྱད་དང་ལྷག་པོའི་ཡོ་བྱད་ཕྲན་ཚེགས་
ནི། དེ་དག་གི་རྒྱུར་བསྔོས་ཞིང་ཁྲུར་མ་ལོངས་པའོ། །དེ་ཡང་འཚོ་བའི་ཡོ་བྱད་ནི་
ཁ་སྒྱུར་དགོས་ཤིང་། སྒྱུར་བྱེད་ཀྱི་ཚོན་ཡང་སྔོན་པོ་བཙག་དང་ངུར་སྨྲིག་ཚོན་གསུམ་
པོ་གང་རུང་གིས་བསྒྱུར། ཆེ་ཆུང་གི་ཚད་སྣམ་སྦྱར་གྱི་དཔངས་སུ་ཁྲུ་གསུམ་
དང༌། སྲིད་དུ་ཁྲུ་ལྔ་ལ་ཆེ་ཚད་བྱས་པ། མཐང་གོས་ལ་དཔངས་སུ་ཁྲུ་དོ་དང་སྲིད་
དུ་ཁྲུ་ལྔ་ལ་ཆེ་ཚད་བྱས་པ། རལ་ཁ་དཔུང་ཆད་ནི། དེའི་ཚད་ལ་མི་གཏོགས་
སོ། །ཤམ་ཐབས་དང་དེའི་གཟན་གཉིས་ནི། ཚད་མཐང་ཤམ་དང་མཚུངས། རྔུལ་
གཟན་དང༌། དེའི་གཟན་གཉིས་ནི་བླ་གོས་དང་མཚུངས། རྣག་གཟན་གྱི་ཚད་སྲིད་
དུ་ཁྲུ་དྲུག །ཞེང་དུ་གསུམ། གཡན་པ་དགབ་པ་ནི། སྲིད་དུ་ཁྲུ་དྲུག་དང་ཞེང་དུ་
ཁྲུ་གསུམ། སྐྲ་བཟེད་ནི་ཞེང་དུ་ཁྲུ་ཕྱེད་དང་གཉིས་དང་སྲིད་དུ་ཁྲུ་གསུམ། གདིང་
421

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཕ༽
ཆེན་ནི་
4
བ་ནི། · སྲིད་དུ་ཁྲུ་གསུམ་དང༌། ། ཞེང་དུ་ཁྲུ་དོ་དང་སོར་དྲུག །དབྱར་གྱི་གོས་རས་
ཆེན་ནི། སྲིད་དུ་ཁྲུ་དགུ་དང༌། ཞེང་དུ་ཁྲུ་གསུམ་དང་སོར་བཅོ་བརྒྱད་ཡིན་
ནོ། །མཁོ་བའི་ཡོ་བྱད་ནི། ཁ་དོག་དང་དབྱིབས་ངེས་པ་མེད་དོ། །གཉིས་པ། སྨན་
མཐའ་གཉིས་སུ་མ་ལྷུང་བ་ལ། དུས་རུང་གི་སྨན་ནི། འབྲས་ཆན། ཟན། ཤ། ཕྱེ།
འཁུར་བ་ལྔ་ལ་བཟའ་བ་ལྔ། རྩ་བ། སྡོང་བུ། མེ་ཏོག །འབྲས་བུ། ཡལ་འདབ་ལྔ་
ལ་བཅའ་བ་ལྔ་སྟེ། བཅུ་པོ་འདི་སྐྱ་རེངས་ཤར་ན་པས་བུ། ཡལ་འདབ་ལྔ་
།
C
n
ཟ་བའོ། །ཐུན་ཚོད་ཀྱི་སྨན་ནི། ཚགས་ཀྱིས་གཙགས་པའི་རྩམ་དྭངས་ཤིན་ཏུ་སླ་བ།
བུ་རམ་གྱི་ཁུ་བ་ཤིན་(༡༣བ)ཏུ་སླ་བ། སྐྱུ་རུ་རའི་ཁུ་བ་ཤིན་ཏུ་སླ་བ། ཇ་ལ་སོགས་པ་
བཏུང་བར་འོས་པ་རྣམས་སོ། །ཉིན་མཚན་གྱི་བར་གྱི་ཐུན་མཚམས་མ་གཏོགས་
པར་ལོངས་སྤྱད་རུང་བའོ། །ཞག་བདུན་པའི་སྨན་ནི། ཞུན་མར། འབྲུ་མར། སྦྲང་
རྩི། བུ་རམ་རྣམས་སྐོལ་ཞིང་གཙགས་པ་སྟེ། ཞག་བདུན་གྱི་མཐའ་མ་འདས་ཀྱི་
བར་དུ་ལོངས་སྤྱད་རུང་བའོ།། །འཚོ་བཅང་གི་སྨན་ནི། གསོ་བ་རིག་པའི་གཞུང་
ལས་འབྱུང་བའི་སྨན་ཏེ།
།གསུམ་པ་གནས་
སྤྱོད་ལམ་བཞི་ཤོང་གི་ཁང་པ་འམ། ཤིང་དྲུང་
དང་བྲག་གི་སྐྱིབས་ལྟ་བུ། ཆར་ཆུ་དང་རླུང་ཉི་མ་སོགས་ཀྱི་འཇིགས་པ་སྐྱོབ་ནུས་
པ་ལ་བརྟེན་པའོ། །དེ་ཡང་སྐྱེས་བུས་རྩོལ་བ་མ་བྱས་པའི་གནས་ནི་གྲུབ་པའི་གནས་
དང་། ཐོག་མ་ནས་གྲུབ་པ་ལ་སྐྱེས་བུས་རྩོལ་བས་ཀྱང་ཅུང་ཟད་བྱས་པ་ནི་བགྱིས་
པའི་གནས་དང་། གང་ཟག་ཁོ་ནའི་རྩོལ་བས་བྱས་པ་ནི། ལེགས་པའི་གནས་ཡིན་
ནོ། །རྩྭ་དང༌། ཁྲི་དང་། བལ་གྱི་མལ་སྟན་ལོངས་སྤྱད་འོས་པ་རྣམས་ལ། སྲོག་
ཆགས་ཡོད་མེད་ལེགས་པར་བརྟགས་ནས་ལོངས་སྤྱོད་པ་དང་། ཁྲི་དམའ་ཡང་
ཉིས་བརྩེགས་སུ་བྱས་ན་ཉེས་བྱས་འབྱུང་བས་སྤང་ངོ༌། །སྣོད་སྤྱད་ཀྱི་རྟགས་ལྷུང་
བཟེད། བྱི་བྱད་ཀྱི་ཡོ་བྱད་སྤུ་གྲི། གྲི་གུ། ཁབ་སོགས་འདུ་བྱ་བའོ། །ཀོ་ལྤགས་ནི་
ནད་པ་ལྟ་བུ་ལ་དམིགས་བསལ་མ་གཏོགས་ལོངས་སྤྱད་དུ་མི་རུང་ངོ་། །དེ་ཡང
༢་སྐ
422

སོ་ཐར་གྱི་ཚུལ་ཁྲིམས་ལ་དགའ་བའི་དཔྱོད་ལྡན་ཚོགས་ལ་ཕན་བྱེད་ཉུང་ངུ་རྣམ་གསལ་སྒྲོན་མེ། ༼༡༤༽
ཀརྴ་པ་ཎི་འབུམ་ཕྲག་གཅིག་རེ་བའི་གོས་དང་། ཟས་རོ་བརྒྱ་དང་ལྡན་པ་དང༌།
པ་བརྩེགས་པ་ལྔ་བརྒྱ་པ་ལ་སོགས་པ་ལྟ་བུ་རང་ཉིད་ཀྱིས་ཚེགས་ཀྱིས་སྒྲུབ་མི་དགོས་
པར་འབད་མེད་དུ་རྙེད་ན་ཞེན་མེད་ཀྱི་སྒོ་ནས་ལོངས་སྤྱད་དུ་རུང་ནའང་(༡༤ན)རང་
ཉིད་ཀྱིས་ཀློག་པ་ཐོས་བསམ་དང་སྤོང་བ་བསམ་གཏན་གྱི་གེགས་སུ་འགྲོ་བའི་
ཐང་ཐང་གི་སྒོ་ནས་འབད་རྩོལ་གྱིས་སྒྲུབ་པ་དགག་པའི་ཆེད་དུ། མཐའ་གཉིས་སུ་
མ་ལྷུང་བ་བསྟན་ཏོ། །གཞན་གྱི་དད་པའི་རྫས་དེ་དག་ཀྱང་སློབ་པ་དང་མི་སློབ་པ་
འཕགས་པ་མིན་ཡང་ཚུལ་ཁྲིམས་དང་ལྡན་པ་ཞིག་གིས་ལོངས་སྤྱད་དགོས་
དང་།
ཤ་
ཤིང༌། ཚུལ་འཆལ་གྱིས་སྤྱད་ན། ལྕགས་ཀྱི་ཐོ་ལུམ་ཟ་བ་ཁྲོ་ཆུ་ཁོལ་མ་འཐུང་བ་
སོགས་ཀྱི་ཉེས་དམིགས་མཐའ་ཡས་པ་གསུངས་ཤིང༌། རང་གི་འཚོ་བའི་ཆེད་ལས།
རྒྱགས་ཕྱིར་སོགས་མ་ཡིན་ཏེ། ཇི་སྐད་དུ་བཤེས་སྤྲིང་ལས། རྒྱགས་ཕྱིར་མ་ལགས་
སྙེམས་པའི་ཕྱིར་མ་ལགས། །འཚག་ཕྱིར་མ་ལགས་ལུས་གནས་འབའ་ཞིག་ཕྱིར། ཞེས་
གསུངས་པ་ལྟར་རོ། །ཐོག་མར་སྔ་ཆབ་བླངས། ཟས་ལ་འཇུག་པའི་ཚེ་མཆིལ་ལྷམ་
ཕུད། དཀོན་མཆོག་རྗེས་དྲན་གྱི་མདོ་བཏོན། ཕུད་ཀྱིས་དཀོན་མཆོག་མཆོད་ཅིང་
ཆང་བུ་འཕྲོག་མ་ལ་བྱིན། ལོངས་སྤྱད་པའི་ལྷག་མ་རྣམས་ཀྱང་འབྱུང་པོ་རྣམས་ལ་
སྟེར་ཞིང་། ཆབ་ཀྱིས་ཁ་བཤལ་བ་སོགས་བག་དང་ལྡན་པར་བྱའོ། །དེ་ཡང་རང་
རང་གིས་ཁས་བླངས་པའི་ཚུལ་ཁྲིམས་ལས་འདས་ན། ཉེས་དམིགས་ཤིན་ཏུ་ཆེ་སྟེ།
ལུང་རྣམ་འབྱེད་ལས། གང་ཞིག་སྟོན་པ་ཐུགས་རྗེའི་བསྟན་པ་ལ། །ཡང་བར་སེམས་
ཤིང་ཅུང་ཟད་འདའ་བྱེད་པ། །དེ་ནི་དེ་ལས་སྡུག་བསྔལ་གཞན་དབང་འཐོབ། །སྨྱིག་
ཚལ་བྲེགས་པས་ཨ་མྲའི་ཚལ་ཉམས་བཞིན། །འདི་ན་ལ་ལ་རྒྱལ་པོའི་ཚིག་ཆེན་
ཡང༌། །འདས་ན་ལན་འགའ་ཆད་པ་ཐོབ་པར་འགྱུར། །ཐུབ་པའི་བཀའ་ལུང་(༡༣ན)
ཚུལ་མིན་འདའ་བྱེད་པ། །དུད་འགྲོར་སྐྱེ་འགྱུར་ཨེ་ལའི་འདབ་ཀླུ་བཞིན། །ཞེས་
གསུངས་སོ། །ཕམ་པ་བཞི་ནས་བཟུང་ཡན་ལག་ཕྲ་མོའི་བར་རང་ཉིད་ཀྱིས་བསྲུང་
མི་ནུས་པའི་བག་མེད་ཀྱི་སྤྱོད་པས་ཁྱིམ་པ་སུན་འབྱིན་པའི་གནས་ལྷུར་ལེན་ལས་
423

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཕ༽
བསླབ་པ་ཕུལ་བ་ཕན་ཡོན་ཆེ་སྟེ། ལུང་ལས། དགེ་སློང་ལྔ་བརྒྱས་སྡོམ་པ་
ཕུལ། །སངས་རྒྱས་བྱམས་པའི་བསྟན་པ་ལ། །འདུས་པ་དང་པོར་ངས་ལུང་
བསྟན། །ཞེས་སོ། །བསྲུང་ནུས་ན་སྙིགས་མ་ལྔ་བདོ་བའི་དུས་འདིར་ཕན་ཡོན་ལྷག་
པར་ཆེ་སྟེ། །ཟླ་བ་སྒྲོན་མེས་ཞུས་པའི་མདོ་ལས། གང་གིས་དམ་ཆོས་རབ་ཏུ་འཇིག་
པ་དང་། །བདེ་གཤེགས་བསྟན་པ་འགགས་པར་གྱུར་བའི་ཚེ། །ཉིན་མཚན་དུ་ནི་
བསླབ་པ་གཅིག་སྤྱོད་པ། །བསོད་ནམས་དེ་ནི་དེ་བས་ཁྱད་པར་འཕགས། །ཞེས་
གསུངས་སོ། །ཞིབ་ཏུ་བྱས་ན། མ་བྱིན་ལེན་ལྟ་བུ་ལ་མཚོན་ན། གཞིའི་སེལ་བ་ནི།
དུར་ཁྲོད་ཀྱི་རོའི་རྫས་ལྟ་བུ་བརྐུས་ན་སྦོམ་པོའི་ཉེས་བྱས་འབྱུང་། བསམ་པའི་སེལ་
བ་ལ། ལྷས་བྱིན་གྱི་ནོར་ལ་མཆོད་སྦྱིན་གྱི་ནོར་དུ་འདུ་ཤེས་ནས་བརྐུས་ན་སྦོམ་པོ་
འབྱུང༌། མི་མ་ཡིན་པའི་རྫས་བརྐུས་ན་སྦོམ་པོ་འབྱུང༌། གང་ཟག་གཞན་གྱི་ཆེད་
དུ་རྐུ་བ་དང་། བཞད་གད་ཙམ་གྱི་ཆེད་དུ་རྐུ་བ་ལ་སྦོམ་པོ་འབྱུང་། སྦྱོར་བའི་སེལ་
བ་ནི། དངུལ་ཐོབ་ན་རང་གི་བྱེད། གསེར་ཐོབ་ན་གྲོགས་ཀྱི་བྱེད་ཅེས་ཁྲིམས་སུ་
བཅས་ནས་རང་གིས་གསེར་བརྐུས་ན་སྦོམ་པོ་འབྱུང༌། མཐར་ཐུག་གི་སེལ་བ་ནི།
ཐོབ་བློ་མེད་པའམ། གནས་ནས་སྤགས་དགོས་པ་རྣམས་ལ་མ་སྤགས་ན་སྦོམ་པོར་
བཤད་དོ། །དེས་མཚོན་གཉེན་བྱེད་པའི་ལྷག་མ་ལྟ་བུ་ལ། ལྷག་མ་སྔར་བཤད་པ་
དེ་འབྱུང་བ་ཙམ་དུ་མ་ཟད། བུད་མེད་(༡༥ན)འདི་ཁྱིམ་ལ་འགྲོ་རན་ནོ་ཞེས་སྨྲས་པ་
ཙམ་ལ་ཡང་ཉེས་བྱས་འབྱུང་བར་བཤད། དངངས་པར་བྱེད་པའི་ལྟུང་བྱེད་ལ།
དགེ་སློང་དངངས་པར་བྱས་པ་ལ་ལྟུང་བྱེད་འབྱུང་བར་མ་ཟད། ཁྱིམ་པ་དང་དུད་
འགྲོ་དངངས་པར་བྱས་ན་ཉེས་བྱས་འབྱུང་བ་སོགས་སྔར་བཤད་པའི་ཕྲ་རགས་ཀྱི་
བསླབ་བྱ་རྣམས་ལ་ཞིབ་ཆ་ཤིན་ཏུ་མང་བས་མཐའ་དག་བྲིས་ན་གླེགས་བམ་ཆེན་
པོར་འགྲོ་བའི་ཕྱིར་རེ་ཞིག་དེ་ཙམ་མོ། །ལྷག་པ་ཚུལ་ཁྲིམས་ཀྱི་བསླབ་པ་ལས་ཉེ་
བར་བརྩམས་པའི་བསླབ་བྱའི་གནས་ལ་ནན་ཏན་དུ་བྱ་བ་དང༌། བྱང་ཆུབ་སེམས་
དཔའི་སྡེ་སྣོད་ལས་བྱུང་བའི་བདག་གཞན་བརྗེ་བའི་བྱང་ཆུབ་ཀྱི་སེམས་སྒོམ་པ།
424

སོ་ཐར་གྱི་ཚུལ་ཁྲིམས་ལ་དགའ་བའི་དཔྱོད་ལྡན་ཚོགས་ལ་ཕན་བྱེད་ཉུང་ངུ་རྣམ་གསལ་སྒྲོན་མེ། ༼༡༤༽
རྡོ་རྗེ་ཐེག་པའི་ཟབ་མོའི་གནས་ལ་འཁྲུལ་པ་མེད་པར་སྤྱོད་པ་སོགས་ལ་རྒྱལ་བའི་
བཀའ་ཚད་མར་བྱས། བརྒྱུད་ལྡན་གྱི་བླ་མའི་གསུང་རྒྱུན་ལ་བརྟེན་ནས་རང་གཞན་
གྱི་མངོན་པར་མཐོ་བ་དང་། ། ངེས་པར་ལེགས་པ་ཐོབ་པའི་ཐབས་ཡིད་ལ་བརྣགས་
པའི་དཔྱོད་ལྡན་གྱི་སྐྱེས་བུ་ནི་ཆེས་ཆེར་དཀོན་པས། ཐམས་ཅད་མཁྱེན་པ་བུ་སྟོན་
ཞབས་ཀྱིས། གཉིས་མེད་གསུང་བའི་ཉིན་བྱེད་ནུབ་གྱུར་ཅིང་། །བསྟན་འཛིན་སྐྱེ་
བོའི་ཐུན་མཚམས་འོད་དང་བྲལ། །ནག་པོའི་ཕྱོགས་གྱུར་སྡིག་སྤྱོད་འབྱུང་པོའི་
བྱ། །ལྟས་ངན་སྣ་ཚོགས་བཟུང་སྟེ་རང་དགར་སྤྱོད། །ཞེས་གསུངས་པ་ཐུགས་ཤིན་
ཏུ་བདེན་པར་སྣང་ཞིང༌། གསུང་རབ་ནས་འདི་ལྟར་བཤད་ཀྱང་། ཡུལ་དུས་གནས་
སྐབས་དང་བསྟུན་པའི་འདི་ལྟར་བྱེད་དགོས་ཞེས། རང་བཟོར་སྤྱོད་པ་ཆེས་མང་
བའི་དུས་འདིར་གཞུང་ལུགས་སོ་སོའི་རང་སྐད་དང་བསྟུན་པའི་འཐད་མི་འཐད་ཀྱི་
དཔྱད་པ་དང་ཞིབ་ཆ་མང་དུ་བྱས་ན་(༡༥བ)མཆོག་དམན་མང་པོའི་མཚང་ལ་ཕོག་
པར་འགྱུར་ཞིང་། དེ་དག་གི་སྤྱོད་ཚུལ་ལ་བདེན་པར་སྨྲ་བའི་ངོ་བསྲུངས་ན་ལག་
ལེན་འཆོལ་བར་འགྱུར་བས། དུས་གོ་བློ་གསལ་དགའ་བའི་མཛེས་རྒྱན་ལས། ཀྱེ་
མ་གངས་ཅན་ཁྲོད་འདི་ན། །མཁན་སློབ་ཁྱིམ་པས་བྱེད་པ་དང༌། །སྡོམ་པ་གཏོར་
མས་ལེན་པ་དང་། །དུས་གོ་ཧོར་ཟླས་བྱེད་པ་མང༌། །མདོ་དང་ཀརྨ་ཤ་ཏཾ་དུ། །ལོ་
ཟླ་ཚེས་གྲངས་བཤད་པ་མེད། །ཟླ་བ་བདུན་པའམ་བརྒྱད་པ་ནས། །ལོ་འགོ་འཛིན་
པའང་མདོ་དང་འགལ། །མང་དུ་སྨྲས་ན་དགྲ་སོགས་སྡང༌། །མ་སྨྲས་ལག་ལེན་
འཆོལ་བར་སྤྱོད། །ཅེས་པ་ལྟར་རོ། །དེ་ལྟར་གཞི་གཅིག་གི་སྟེང་ནས་འཐད་པ་དང་
མི་འཐད་པ་གཉིས་ཀ་འཐད་ལྡན་དུ་སྒྲུབ་མི་ནུས་པས། བདག་གིས་ཆོས་མིན་སྨྲ་རུ་
ཆོས་དང་འགལ། །ཆོས་བཞིན་སྨྲས་ན་བོད་རྣམས་དགྲ་རུ་ལྡང༌། །ཅི་ཡང་མ་སྨྲས་
ཀུན་གྱིས་བླུན་ཞེས་བརྙས། །ཀྱེ་མ་ད་ནི་བདག་གིས་ཇི་ལྟར་བྱ། །ཞེས་གསུངས་པ་
བཞིན་ནོ། །བཤད་མ་ཐག་པ་རྣམས་ཀྱི་དོན་ལྟར་ན། ཕལ་ཆེ་བ་དག་བློ་ཅུང་ཟད་
འཁྱོག་ལ་འཕྱང་མོད། མེ་ཏོག་ཙམ་པ་ཀ་ན་རྒས་གྱུར་ཀྱང༌། །མེ་ཏོག་ཕལ་པ་རྣམས་
425

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཕ༽
ཀྱི་དོ་ཟླ་མིན། །ང་ཡི་ཉན་ཐོས་ཚུལ་ཁྲིམས་འཆལ་གྱུར་ཀྱང་། །མུ་སྟེགས་ཕལ་པ་
རྣམས་ཀྱི་དོ་ཟླ་མིན། །ཞེས་པའི་ལུང་ལྟར་ན། བློ་འཚུབ་དང་སྦུབས་འཐུམས་ཞི་
ནས་ཐུགས་བློ་རང་མལ་དུ་བདེ་བར་འགྱུར་རོ། །སྨྲས་པ། སོ་ཐར་གཞུང་བརྒྱའི་ལྷོ་
ཕྱོགས་ནགས་ཀླུང་ནས། །ཉོན་མོངས་གདུངས་ལ་ཚུལ་ཁྲིམས་མངར་བའི་དྲི། །འདྲེན་
བྱེད་སྔོན་མེད་ལེགས་བཤད་བསེར་བུ་ནི།
།བྱེད་པོ་འཇམ་དབྱངས་དགའ་བའི་
བཤེས་གཉེན་ཡིན། །ཆོས་འདུལ་ཁྲིམས་ཀྱི་ཆུ་གཏེར་(༡༦ན)ཆེན་པོ་དག །བདག་
འདྲའི་བློ་གྲོས་ཨ་མྲའི་ཚིག་གུ་ཡིས། །འཇལ་བའི་དཀའ་ཐུབ་ལེན་པ་ངལ་ལོ་
ཞེས། །ཡོན་ཏན་འོད་དེ་མགྲིན་པར་བྱོན་ནས་བརྩམས། །སྲིད་འབྱོར་ཁྱིམ་གྱི་འདུ་
འཛིའི་སྨིག་རྒྱུ་ལ། །གཏན་བདེའི་སྐོམ་དུ་ཞེན་པའི་འགྲོ་བ་ཀུན། །ཐེག་གསུམ་བྱང་
ཆུབ་རྙོག་བྲལ་དྭངས་པའི་ཆུ། །བཏུངས་ནས་ཕན་བདེའི་ས་ལ་གར་བྱེད་ཤོག །ཅེས་
ད་ལྟར་གྱི་ཆོ་གའི་སྒོ་ནས་སྡོམ་གསུམ་མནོས་པའི་གང་ཟག་ལས་དང་པོ་བ་རྣམས་
པ་ཉེ་བར་མཁོ་བའི་སྤང་བླང་གི་རིམ་པ་རགས་པ་ཙམ་ངོས་བཟུང་བའི་རིམ་པ་ཉུང་
YE/r
ངུ་རྣམ་གསལ་སྒྲོན་མེ་ཞེས་བྱ་བ་འདི་ནི། མཐའ་འཁོབ་ཀྱི་ཡུལ་གྲུར་སྐྱེས་ཀྱང་དམ་
པའི་ཆོས་འདུལ་བ་ལ་མོས་པའི་བག་ཆགས་སད་པ་དགེ་སློང་ངག་དབང་བློ་བཟང་
གིས་ནན་གྱིས་བསྐུལ་བ་ལ་བརྟེན་ནས། རྒྱལ་བའི་གསུང་རབ་ཀྱི་དྲང་ངེས་ཀྱི་གནད་
འཆད་པ་ལ་སྨྲ་བའི་དབང་ཕྱུག་འཇམ་དབྱངས་བླ་མ་དཀོན་མཆོག་ཆོས་འཕེལ་གྱི་
བཀའ་དྲིན་ལས་ཆོས་ཚུལ་འདི་ལ་ཅུང་ཟད་སྦྱངས་པའི་ཟ་ཧོར་གྱི་བཙུན་པ་ངག་
དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེས་རྣམ་པར་
རྒྱལ་བའི་ལོ་དུས་ཚིགས་ལ་བཞིར་ཕྱེ་བའི་དབྱར་ཟླ་ར་བའི་གྲལ་ཚེས་ལ་